**Paskaidrojuma raksts
Grozījumiem Dienvidkurzemes novada pašvaldības 2023.gada 29.jūnija saistošajos noteikumos Nr.27 “Par Dienvidkurzemes novada pašvaldības līdzfinansējumu kultūras pieminekļu saglabāšanai Dienvidkurzemes novadā ”**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums  | Dienvidkurzemes novada domes 2023. gada 29.jūnija saistošo noteikumu Nr. 27 " Par Dienvidkurzemes novada pašvaldības līdzfinansējumu kultūras pieminekļu saglabāšanai Dienvidkurzemes novadā" (turpmāk - Saistošie noteikumi) IV. nodaļā ir noteikti nosacījumi, kas jāievēro gadījumos, ja līdzfinansējums kvalificējams kā *de minimis atbalsts*.Saistošajos noteikumos ir iestrādātas normas, kas izriet no Eiropas Komisijas 2013. gada 18. decembra regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) "Par Līguma par Eiropas Savienības darbību 107. un 108. panta piemērošanu *de minimis* atbalstam".2024. gada 1. janvārī stājās spēkā Eiropas Komisijas 2023. gada 13. decembra Regula (ES) Nr. [2023/2831](http://eur-lex.europa.eu/eli/reg/2023/2831/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam, kas paredz, ka *de minimis* tiek palielināts un, ka kopējais *de minimis* atbalsts jeb robežlielums, ko viena dalībvalsts piešķīrusi vienam vienotam uzņēmumam, jebkurā triju gadu periodā nepārsniedz 300 000 eiro. Regula nosaka, ka trīs gadu laikposms noteikts kā slīdošs periods, tas ir, turpmāk *de minimis* atbalsta kopsumma, ko piešķir vienam vienotam uzņēmumam, nevienā trīs gadu periodā no tā piešķiršanas brīža nedrīkst pārsniegt noteikto robežlielumu (no datuma, kurā plānots piešķirt atbalstu skatās trīs kalendāro gadu laikā piešķirto atbalstuLīdz 2024. gada 30. jūnijam *de minimis* atbalsta piešķiršanai var piemērot Nr. [1407/2013](http://eur-lex.europa.eu/eli/reg/2013/1407/oj/?locale=LV) "Par Līguma par Eiropas Savienības darbību 107. un 108. panta piemērošanu de minimis atbalstam", bet sākot ar 01.07.2024. ir piemērojama Eiropas Komisijas 2023. gada 13. decembra Regula (ES) Nr. [2023/2831](http://eur-lex.europa.eu/eli/reg/2023/2831/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam.Ņemot vērā minēto, Saistošajos noteikumos ir nepieciešams veikt grozījumus - aktualizēt normas par *de minimis* atbalstu atbilstoši Eiropas Komisijas 2023. gada 13. decembra Regulai (ES) Nr. [2023/2831](http://eur-lex.europa.eu/eli/reg/2023/2831/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam.Ņemot vērā palielinātas darbu un materiālu izmaksas un vairāk pašvaldības Attīstības programmā noteikto par to, ka novads ir bagāts ar nozīmīgiem kultūrvēsturiskiem areāliem un unikāliem arhitektūras un mākslas pieminekļiem; Liepājas valstspilsētas un Dienvidkurzemes novada vizītkarte (pilsētbūvniecības pieminekļi – Aizputes un Durbes vēsturiskais centrs, Grobiņas arheoloģiskais ansamblis, Rucavas un Bārtas kultūrtelpa, 153 valsts nozīmes kultūras pieminekļi), tiek palielināts par 10 000 EUR līdzfinansējuma apmērs vienai ēkai, kā arī palielināts līdzfinansējuma apmērs fiziskām personām, kas nav saimnieciskās darbības veicēji vai komersanti. |
| 2. Fiskālā ietekme uz pašvaldības budžetu  | Lai nodrošinātu saistošo noteikumu izpildi Dienvidkurzemes novada pašvaldības budžeta finansējuma apmērs projektu realizācijai attiecīgajā gadā tiks noteikts pašvaldības budžetā.Projektu konkursa norisei Dienvidkurzemes novada pašvaldības 2025. gada budžetā plānots finansējums 38 430,00 EUR apmērā. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci  | Restaurējot un konservējot Aizputes, Durbes un Grobiņas pilsētās, un Dienvidkurzemes novadā esošās vēsturiskās ēkas, uzlabojas vides kvalitāte kopumā, vienlaicīgi radot pozitīvu iespaidu uz uzņēmējdarbības vidi, īpaši tūrisma infrastruktūras, kultūras un komercpakalpojumu sfēras attīstībuAr saistošajam noteikumiem nav paredzēta sociālā ietekme, ietekme uz vidi un iedzīvotāju veselību.Saistošie noteikumi ietekmē pozitīvi uzņēmējdarbības vidi. Saglabājot kultūras pieminekļus, uzlabojas pilsētas un novada vides kvalitāte kopumā, vienlaicīgi radot pozitīvu iespaidu uz uzņēmējdarbības vidi, īpaši tūrisma infrastruktūras, kultūras un komercpakalpojumu sfēras attīstību. Saistošiem noteikumiem nav tiešas ietekmes uz konkurenci. |
| 4. Ietekme uz administratīvajām procedūrām un to izmaksām  | Saistošo noteikumu izpildi nodrošina Dienvidkurzemes novada pašvaldība, Attīstības un uzņēmējdarbības daļai organizējot projektu konkursu.Pieteikumu par finansējuma piešķiršanu izvērtē Dienvidkurzemes novada pašvaldības priekšsēdētāja rīkojumu izveidota komisija.Komisija ar lēmumu piešķir finansējumu tiem pieteikumiem, kuri saņēmuši vislielāko punktu skaitu, esošā budžeta ietvaros.Līdzfinansējuma saņēmējs pēc finansējuma izlietošanas sagatavo un iesniedz Pašvaldībai finanšu pārskatu un pieteikuma satura pārskatu.Saistošie noteikumi tiks publicēti oficiālajā izdevumā "Latvijas Vēstnesis", informatīvajā izdevumā "Dienvidkurzeme" un Dienvidkurzemes novada pašvaldības mājaslapā: www.dkn.lvInstitūcija, kurā privātpersona var vērsties saistošo noteikumu piemērošanā, ir Dienvidkurzemes novada pašvaldība.Administratīvo procesu izmaksas saimnieciskās darbības veicējiem palielināsies saistībā ar resursiem, kas nepieciešami lai sagatavotu pieteikumus finansējuma saņemšanai. |
| 5. Ietekme uz pašvaldības funkcijām un cilvēkresursiem  | Pašvaldību funkcijas, kuru izpildei tiek izstrādāti šie saistošie noteikumi – pašvaldību autonomā funkcija saskaņā ar Pašvaldības likuma 4. panta 1. daļas 5. punktā noteikto pat pašvaldības teritorijā esošā kultūras mantojuma saglabāšanu un 4. panta 1. daļas 12. punktā noteikto saistībā ar saimniecisko darbību pašvaldības administratīvajā teritorijā un atbalsta sniegšanu tai.Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas. |
| 6. Informācija par izpildes nodrošināšanu  | Saistošo noteikumu izpildē iesaistīti Dienvidkurzemes novada pašvaldības Attīstības un uzņēmējdarbības daļa un Dienvidkurzemes novada pašvaldības priekšsēdētāja izveidota izvērtēšanas komisija.Nav paredzēta jaunu institūciju izveide, esošo likvidācija, reorganizācija, vai jaunu darba vietu izveide. Izpildes nodrošināšanai papildu resursi nav nepieciešami. |
| 7. Prasību un izmaksu samērīgums pret ieguvumiem, ko sniedz mērķa sasniegšana  | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.Saistošo noteikumu prasības un to izpilde neradīs papildus izmaksas pašvaldībai, ārpus piešķirtā līdzfinansējuma kopējā apmēra.Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem.Prasības noteiktas atbilstoši Eiropas Komisijas 2023. gada 13. decembra Regulai (ES) Nr. [2023/2831](http://eur-lex.europa.eu/eli/reg/2023/2831/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam. |
| 8. Izstrādes gaitā veiktās konsultācijas ar privātpersonām un institūcijām  | Saistošo noteikumu projektu izstrādājusi Pašvaldības speciālistu darba grupa.Izstrādes procesā notika konsultācijas ar Finanšu ministriju, sabiedrības pārstāvjiem, tostarp biedrībām.Saistošo noteikumu projekts virzīts izskatīšanai Finanšu komitejā, ņemti vērā izteiktie priekšlikumi vai iebildumi.Atbilstoši [Pašvaldību likuma](https://likumi.lv/ta/id/336956-pasvaldibu-likums) [46. panta](https://likumi.lv/ta/id/336956-pasvaldibu-likums#p46) trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts publicēts Dienvidkurzemes novada pašvaldības tīmekļa vietnē www.dkn.lv divas nedēļas no 26.02.2025.  |